**ОБЩИНСКА ИЗБИРАТЕЛНА КОМИСИЯ**

**ОБЩИНА РИЛА**

**ОБЛАСТ КЮСТЕНДИЛ**

**РЕШЕНИЕ № 9**

**гр. Рила, 13.09.2019г.**

**ОТНОСНО:**  Регистрация на Коалиция „БСП ЗА БЪЛГАРИЯ“ за участие в изборите за общински съветници в Община Рила на 27 октомври 2019 г.

Постъпило е Заявление за регистрация на Коалиция „БСП ЗА БЪЛГАРИЯ“ за участие в изборите за общински съветници в Община Рила на 27 октомври 2019 г., подписано от Владимир Георгиев Владимиров, в качеството му на упълномощен представител на коалицията, заведено под № 3 от 12.09.2019 г. в 09: 20 часа, във Входящия регистър на партиите и коалициите за участие в изборите за общински съветници и за кметове на 27 октомври 2019 г.

Към заявлението са приложени следните документи:

1. Пълномощно с изх. № ПНС – 254-7 от 11.09.2019 г. от Корнелия Петрова Нинова, в качеството й на Председател на НС на БСП и представляващ коалиция „БСП ЗА БЪЛГАРИЯ“ в полза на Владимир Георгиев Владимиров;
2. Удостоверение за актуално състояние от 07.08.2019 г., постановено по фирмено дело № 1969/1990 г. на VI -8 състав на Софийски градски съд;
3. Решение за образуване на коалиция от партии за участие с общи листи в изборите за кметове и общински съветници, насрочени на 27 октомври 2019 г. от 01.09.2019 г., подписано и подпечатано от Председателите на партиите, влизащи в състава на коалицията, а именно: Партия „БСП“, Партия „КПБ“, Партия „Нова Зора“, Партия „Политически клуб „Екогласност“, Партия „Политически клуб „Тракия“;
4. Удостоверение за регистрация на коалиция „БСП ЗА БЪЛГАРИЯ“ № 6 от 09.09.2019 г. на ЦИК;
5. Решение № 1012-МИ от 09.09.2019 г. на ЦИК за регистрация на коалиция „БСП ЗА БЪЛГАРИЯ“ за участие в изборите за общински съветници и за кметове на 27 октомври 2019 г.

Заявено е искане за регистрация на Коалиция „БСП ЗА БЪЛГАРИЯ“ за участие в изборите за общински съветници в Община Рила на 27 октомври 2019 г.

Налице са изискванията на чл. 147, ал. 1, 3, 4 и 5 от Изборния кодекс и Решение № 936-МИ от 02.09.2019г. на ЦИК за регистрация на партии, коалиции и местни коалиции в ОИК за участие в изборите за общински съветници и за кметове на 27 октомври 2019 г.

Водима от горното и на основание чл. 87, ал. 1, т. 12 и чл. 147, ал. 6, във връзка с чл. 139, ал. 2 от Изборен кодекс и раздел III, т. 4 от Решение № 936 –МИ от 02.09.2019 г. на ЦИК, ОИК Община Рила

**РЕШИ:**

Регистрира Коалиция „БСП ЗА БЪЛГАРИЯ“ за участие в изборите за общински съветници в Община Рила на 27 октомври 2019 г., в която участват следните партии:

1. БЪЛГАРСКА СОЦИАЛИСТИЧЕСКА ПАРТИЯ
2. КОМУНИСТИЧЕСКА ПАРТИЯ НА БЪЛГАРИЯ
3. НОВА ЗОРА
4. ПОЛИТИЧЕСКИ КЛУБ „ЕКОГЛАСНОСТ“
5. ПОЛИТИЧЕСКИ КЛУБ „ТРАКИЯ“

Наименованието на коалицията за изписване в бюлетината е: БСП ЗА БЪЛГАРИЯ.

Да се издаде Удостоверение за регистрация на Коалиция „БСП ЗА БЪЛГАРИЯ“, съгласно Приложение № 51 – МИ от изборните книжа.

Настоящето Решение да се публикува на интернет страницата на ОИК, Община Рила и се обяви на общодостъпното място – информационното табло на комисията.

На основание чл. 88, ал. 1 от ИК, настоящето Решение подлежи на оспорване в тридневен срок от обявяването му пред Централната избирателна комисия.

**ПРЕДСЕДАТЕЛ: /П/**

**/Елена Бозовайска/**

**СЕКРЕТАР: /П/**

**/Добрина Божкова - Лопар/**